ddrg/super_eurlex huggingface dataset:
C. Protokoly pripojené k Zmluve o Európskej únii, Zmluve o založení Európskeho spoločenstva a Zmluve o založení Európskeho spoločenstva pre atómovú energiu - Protokol (č. 9) o úlohe národných parlamentov v Európskej únii (1997)



Úradný vestník C 321 E , 29/12/2006 S. 0227 - 0228



Protokol (č. 9) o úlohe národných parlamentov v Európskej únii (1997) VYSOKÉ ZMLUVNÉ STRANY, PRIPOMÍNAJÚC, že preskúmanie vlastných vlád vo vzťahu k činnostiam únie vykonané jednotlivými národnými parlamentmi je záležitosťou konkrétnej ústavnej organizácie a praxe každého členského štátu, SO ŽELANÍM povzbudiť napriek tomu väčšiu účasť vnútroštátnych parlamentov v činnostiach Európskej únie a zlepšiť ich schopnosť vyjadriť svoje názory na záležitosti, ktoré pre nich môžu byť obzvlášť zaujímavé, PRIJALI nasledovné ustanovenia, ktoré budú pripojené k Zmluve o Európskej únii a k Zmluve o založení Európskeho spoločenstva, I. INFORMÁCIE PRE NÁRODNÉ PARLAMENTY ČLENSKÝCH ŠTÁTOV 1. Všetky konzultačné dokumenty Komisie (zelené a biele knihy a oznámenia) sa bezodkladne zasielajú národným parlamentom členských štátov. 2. Návrhy Komisie na právne predpisy tak, ako sú vymedzené Radou v súlade s článkom 207 ods. 3 Zmluvy o založení Európskeho spoločenstva, sa sprístupnia v primeranom čase, aby vláda každého členského štátu mohla zabezpečiť ich riadne obdržanie pre vlastný parlament. 3. Medzi sprístupnením legislatívneho návrhu Komisie alebo návrhu na opatrenie, ktoré sa má prijať podľa Hlavy VI Zmluvy o Európskej únii, vo všetkých jazykoch, Európskemu parlamentu a Rade a dátumom zaradenia do agendy Rady na rozhodnutie buď vo veci prijatia aktu, alebo prijatia spoločného stanoviska podľa článku 251 alebo 252 Zmluvy o založení Európskeho spoločenstva plynie šesťtýždenná lehota, s výnimkou v prípade naliehavosti, ktorej dôvody sa uvedú v akte alebo spoločnej pozícií. II. KONFERENCIA VÝBOROV PRE EURÓPSKE ZÁLEŽITOSTI 4. Konferencia výborov pre európske záležitosti, ďalej len COSAC, založená v Paríži 16. – 17. novembra 1989 môže dávať všetky príspevky, ktoré považuje za vhodné, do pozornosti orgánom Európskej únie, najmä na základe návrhov textov, o ktorých predložení konferencii môžu vzhľadom na povahu veci spoločným súhlasom rozhodnúť zástupcovia vlád členských štátov. 5. COSAC môže preskúmať akékoľvek návrhy alebo podnety na právne predpisy vo vzťahu k vytvoreniu priestoru slobody, bezpečnosti a práva, ktoré môžu mať priamy vplyv na práva a slobody jednotlivcov. Európsky parlament, Rada a Komisia sú informovaní o každom príspevku predloženom COSAC v súlade s týmto bodom. 6. COSAC môže Európskemu parlamentu, Rade a Komisii adresovať akékoľvek príspevky, ktoré považuje za vhodné v spojitosti s legislatívnou činnosťou únie, a najmä vo vzťahu k uplatňovaniu zásady subsidiarity, priestoru slobody, bezpečnosti a práva, ako aj k otázkam týkajúcim sa základných práv. 7. Príspevky podané COSAC žiadnym spôsobom nezaväzujú národné parlamenty, ani nepredurčujú ich stanoviská. --------------------------------------------------
12006M047

Zmluvy o Európskej únii (Konsolidované znenie) - Hlava VIII - Záverečné ustanovenia - Článok 47



Úradný vestník C 321 E , 29/12/2006 S. 0034 - 0034

Úradný vestník C 325 , 24/12/2002 S. 0030 - Konsolidovaná verzia

Úradný vestník C 340 , 10/11/1997 S. 0170 - Konsolidovaná verzia

Úradný vestník C 191 , 29/07/1992 S. 0063
12006M022

Zmluvy o Európskej únii (Konsolidované znenie) - Hlava V - Ustanovenia o spoločnej zahraničnej a bezpečnostnej politike - Článok 22



Úradný vestník C 321 E , 29/12/2006 S. 0019 - 0019

Úradný vestník C 325 , 24/12/2002 S. 0017 - Konsolidovaná verzia

Úradný vestník C 340 , 10/11/1997 S. 0160 - Konsolidovaná verzia
12006M003

Zmluvy o Európskej únii (Konsolidované znenie) - Hlava I - Spoločné ustanovenia - Článok 3



Úradný vestník C 321 E , 29/12/2006 S. 0011 - 0011

Úradný vestník C 325 , 24/12/2002 S. 0011 - Konsolidovaná verzia

Úradný vestník C 340 , 10/11/1997 S. 0153 - Konsolidovaná verzia

Úradný vestník C 191 , 29/07/1992 S. 0004
Úradný vestník L 236 , 23/09/2003 S. 0065 - 0067



F. TEXTILNÝ TOVAR A OBUV 1. 31994 L 0011: Smernica Európskeho parlamentu a Rady 94/11/ES z 23. marca 1994 o aproximácii zákonov, iných právnych predpisov a správnych opatrení členských štátov o označovaní materiálov používaných v hlavných zložkách obuvi určenej na predaj spotrebiteľom (Ú. v. ES L 100, 19.4.1994, s. 37). a) V bode 1 písm. a) prílohy I sa za slová "P Parte superior" dopĺňa: "CZ | Vrch | EST | Pealne | LV | Virsa | LT | Viršus | HU | Felsőrész | M | Wiċċ | PL | Wierzch | SI | Zgornji del | SK | Vrch" | ; b) v bode 1 písm. b) prílohy I sa za slová "P Forro e Palmilha" dopĺňa: "CZ | Podšívka a stélka | EST | Vooder ja sisetald | LV | Odere un ieliekamā saistzole | LT | Pamušalas ir įklotė | HU | Bélés és fedőtalpbélés | M | Inforra u suletta | PL | Podszewka z wyściółką | SI | Podloga in vložek (steljka) | SK | Podšívka a stielka" | ; c) v bode 1 písm. c) prílohy I sa za slová "P Sola "dopĺňa: "CZ | Podešev | EST | Välistald | LV | Ārējā zole | LT | Padas | HU | Járótalp | M | Pett ta' barra | PL | Spód | SI | Podplat | SK | Podošva" | ; d) v bode 2 písm. a) bode (i) prílohy I sa za slová "P Couros e peles curtidas" dopĺňa: "CZ | Useň | EST | Nahk | LV | Āda | LT | Oda | HU | Bőr | M | Ġilda | PL | Skóra | SI | Usnje | SK | Useň" | ; e) v bode 2 písm. a) bode (ii) prílohy I sa za slová "P Couro revestido" dopĺňa: "CZ | Povrstvená useň | EST | Kaetud nahk | LV | Pārklāta āda | LT | Padengta oda | HU | Bevonatos bőr | M | Ġilda miksija | PL | Skóra pokryta | SI | Krito usnje | SK | Povrstvená useň" | . f) v bode 2 písm. b) prílohy I sa za slová "P Téxteis" dopĺňa: "CZ | Textilie | EST | Tekstiil | LV | Tekstilmateriāls | LT | Tekstilė | HU | Textil | M | Tessut | PL | Materiał włókienniczy | SI | Tekstil | SK | Textil" | ; g) v bode 2 písm. c) prílohy I sa za slová "P Outros materiais" dopĺňa: "CZ | Ostatní materiály | EST | Teised materjalid | LV | Citi materiāli | LT | Kitos medžiagos | HU | Egyéb anyag | M | Materjal ieħor | PL | Inny materiał | SI | Drugi materiali | SK | Iný materiál'." | 2. 31996 L 0074: Smernica Európskeho parlamentu a Rady 96/74/ES zo 16. decembra 1996 o názvoch textílií (Ú. v. ES L 32, 3.2.1997, s. 38) v znení zmenenom a doplnenom predpisom: - 31997 L 0037: smernica Komisie 97/37/ES z 19.6.1997 (Ú. v. ES L 169, 27.6.1997, s. 74). V článku 5 ods. 1 sa dopĺňa: "— "střižní vlna", — "uus vill", — "élőgyapjú", — "pirmlietojuma vilna" alebo "cirptā vilna", — "natūralioji vilna", — "élőgyapjú", — "suf verġni", — "żywa wełna", — "runska volna", — "strižná vlna"." --------------------------------------------------
Úradný vestník L 236 , 23/09/2003 S. 0868 - 0868



A. KVALITA OVZDUŠIA 31994 L 0063: Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24). 1. Bez ohľadu na ustanovenia článku 4 a prílohy II smernice 94/63/ES sa požiadavky na zariadenia na plnenie a vyprázdňovanie zásobníkov v distribučných skladoch do 31. decembra 2004 na Malte nevzťahujú na 4 konštrukcie v distribučnom sklade Enemalta s obratom vyšším ako 25000 ton/rok. 2. Bez ohľadu na ustanovenia článku 5 smernice 94/63/ES sa požiadavky na existujúce mobilné zásobníky distribučných skladov do 31. decembra 2004 na Malte nevzťahujú na 25 cestných cisternových vozidiel. 3. Bez ohľadu na ustanovenia článku 6 a prílohy III smernice 94/63/ES sa požiadavky na plnenie existujúcich skladovacích zariadení na čerpacích staniciach nebudú na Malte uplatňovať: - do 31. decembra 2004 na 61 čerpacích staníc s obratom vyšším ako 1000 m3/rok; - do 31. decembra 2004 na 13 čerpacích staníc s obratom vyšším ako 500 m3/rok; - do 31. decembra 2004 na 8 čerpacích staníc s obratom nepresahujúcim 500 m3/rok. --------------------------------------------------
Úradný vestník L 236 , 23/09/2003 S. 0922 - 0922



B. NAKLADANIE S ODPADMI 1. 31993 R 0259: Nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, 6.2.1993, s. 1), v znení naposledy zmenenom a doplnenom predpisom: - 32001 R 2557: nariadenie Komisie (ES) č. 2557/2001 z 28.12.2001 (Ú. v. ES L 349, 31.12.2001, s. 1). a) Do 31. decembra 2011 budú všetky zásielky odpadov na Slovensko, ktoré sú určené na zhodnotenie a ktoré sú uvedené v prílohách II, III a IV nariadenia (EHS) 259/93, ako aj zásielky odpadov určených na zhodnotenie, ktoré nie sú uvedené v týchto prílohách, oznámené príslušným orgánom a spracované v súlade s ustanoveniami článkov 6, 7 a 8 nariadenia. b) Bez ohľadu na ustanovenia článku 7 ods. 4 nariadenia (EHS) č. 259/93 vznesú príslušné orgány námietky proti zásielkam odpadov určených na zhodnotenie, ktoré sú uvedené v prílohách II, III a IV nariadenia, a proti zásielkam odpadov určených na zhodnotenie, ktoré nie sú uvedené v týchto prílohách, ktoré sú určené do zariadenia, na ktoré sa vzťahuje dočasná výnimka, počas doby, počas ktorej sa na toto zariadenie vzťahuje výnimka z niektorých ustanovení smernice 94/67/ES [4] o spaľovaní nebezpečných odpadov, smernice 96/61/ES [5] o integrovanej prevencii a kontrole znečisťovania životného prostredia, smernice 2000/76/ES [6] o spaľovaní odpadov a smernice 2001/80/ES [7] o obmedzení emisií určitých znečisťujúcich látok do ovzdušia z veľkých spaľovacích zariadení. 2. 31994 L 0062: Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10). Bez ohľadu na ustanovenia článku 6 ods. 1 písm. a) smernice 94/62/ES dosiahne Slovensko do 31. decembra 2007 ciele celkového zhodnocovania nasledujúcich obalových materiálov, a to v súlade s týmito čiastkovými cieľmi: - recyklácia kovov: 7 % hmotnosti ku dňu pristúpenia, 9 % v roku 2004, 11 % v roku 2005 a 13 % v roku 2006; - celková miera zhodnocovania: 34 % hmotnosti ku dňu pristúpenia, 39 % v roku 2004, 43 % v roku 2005 a 47 % v roku 2006. [4] Ú. v. ES L 365, 31.12.1994, s. 34. [5] Ú. v. ES L 257, 10.10.1996, s. 26. [6] Ú. v. ES L 332, 28.12.2000, s. 91. [7] Ú. v. ES L 309, 27.11.2001, s. 1. --------------------------------------------------
Úradný vestník L 236 , 23/09/2003 S. 0984 - 0984



42. Vyhlásenie Slovinskej republiky o pôvodnom slovinskom poddruhu včely Apis mellifera Carnica (krajnska čebela) So zreteľom na skutočnosť, že slovinský poddruh včely medonosnej Apois mellifera Carnica (tiež známej ako "kranjska čebela""Carniolan bee""Krainer Biene""Carnica""Kärntner Biene") je v Slovinskej republike pôvodnou živočíšnou populáciou. So zreteľom na niekoľko storočí trvajúce snahy o zachovanie a šľachtenie pôvodnej včely na území dnešného Slovinska, zamerané tiež na zachovanie jej pôvodného genetického materiálu s tým výsledkom, že populácia včely medonosnej je geneticky stabilizovaná a vyvážená. So zreteľom na dôraznú potrebu zachovať túto pôvodnú populáciu včely medonosnej s výraznými znakmi a prispieť tak k zachovaniu biodiverzity. Slovinská republika vyhlasuje, že má záujem pokračovať v uplatňovaní všetkých vhodných opatrení potrebných na zabezpečenie zachovania pôvodného poddruhu Apis mellifera Carnica na svojom území. Slovinská republika pripomína, že vyzdvihla túto otázku počas rokovaní o pristúpení a že Európska únia zdôraznila, že na základe článku 30 možno prijať vnútroštátne opatrenia, ak sú v súlade so zásadou proporcionality, a že zahrnutie tejto otázky do rokovaní nebolo nevyhnutné. --------------------------------------------------
Úradný vestník L 236 , 23/09/2003 S. 0809 - 0809



C. OBMEDZOVANIE ZNEČISŤOVANIA ŽIVOTNÉHO PROSTREDIA PRIEMYSLOM A MANAŽMENT RIZÍK 32001 L 0080: Smernica Európskeho parlamentu a Rady č. 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (Ú. v. ES L 309, 27.11.2001, s. 1). Bez ohľadu na ustanovenia článku 4 ods. 1 a časti A prílohy III smernice 2001/80/ES sa emisné limitné hodnoty oxidu siričitého nebudú do 31. decembra 2007 v Českej republike uplatňovať na kotol K4 teplárne Přerov a na kotol K11 elektrárne Nová Huť. --------------------------------------------------
Úradný vestník L 236 , 23/09/2003 S. 0829 - 0829



5. RYBNÉ HOSPODÁRSTVO 31992 R 3760: Nariadenie Rady (EHS) č. 3760/92 z 20. decembra 1992, ktorým sa zavádza systém spoločenstva pre rybolov a akvakultúru (Ú. v. ES L 389, 31.12.1992, s. 1), v znení naposledy zmenenom a doplnenom predpisom: - 31998 R 1181: nariadenie Rady (ES) č. 1181/98 zo 4.6.1998 (Ú. v. ES L 164, 9.6.1998, s. 1). Nariadenie (EHS) č. 3760/92 sa vzťahuje na Lotyšsko pri súčasnom uplatnení týchto osobitných ustanovení: Podiely na rybolovných možnostiach spoločenstva pre objemy upravené výlovným limitom, ktoré sa prideľujú Lotyšsku, sú určené podľa druhu rýb a zóny takto: Druh | Oblasť ICES alebo IBSFC | Podiely pre Lotyšsko % | Sleď obyčajný | III b, c, d [3] okrem regulovanej jednotky IBSFC č. 3 | 7,280 | Šprot | III b, c, d [3] | 13,835 | Losos | III b, c, d [3] okrem podoblasti IBSF č. 32 | 13,180 | Treska obyčajná | III b, c, d [3] | 7,126 | Tieto podiely sa použijú pri prvom pridelení rybolovných možností Lotyšsku v súlade s postupom ustanoveným v článku 8 ods. 4 nariadenia (EHS) č. 760/92. Podiel Lotyšska na rybolovných možnostiach spoločenstva v regulovanej oblasti NAFO určí Rada kvalifikovanou väčšinou na návrh Komisie na základe rozdelenia platného v rámci NAFO počas obdobia bezprostredne pred pristúpením. [3] Vody spoločenstva. --------------------------------------------------
Úradný vestník L 236 , 23/09/2003 S. 0855 - 0855



B. KVALITA VÔD 1. 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40) v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). a) Bez ohľadu na ustanovenia článkov 3 a 4 a článku 5 ods. 2 smernice 91/271/EHS sa do 31. decembra 2015 nebudú v Maďarsku uplatňovať požiadavky na verejné kanalizácie a čistenie komunálnych odpadových vôd, pričom sa však dodržia tieto čiastkové ciele: - do 31. decembra 2008 je potrebné dosiahnuť súlad so smernicou v citlivých oblastiach pre aglomerácie s viac ako 10000 ekvivalentnými obyvateľmi; - do 31. decembra 2010 je potrebné dosiahnuť súlad so smernicou v ostatných oblastiach pre aglomerácie s viac ako 15000 ekvivalentnými obyvateľmi. b) Bez ohľadu na ustanovenia článku 13 smernice 91/271/EHS sa požiadavky na biologicky odbúrateľné priemyselné odpadové vody zo zariadení patriacich do priemyselných odvetví uvedených v prílohe III nebudú do 31. decembra 2008 v Maďarsku vzťahovať na tieto zariadenia: - Pannontej Rt., Répcelak - Bácsbokodi Tejüzem, Bácsbokod - Papp Kereskedelmi Kft. Konzervgyár, Nyírtas - Vépisz Szövetkezet, Konzervüzem, Csegöld - Szatmári Konzervgyár Kft., Tyukod - PETISFOOD Kft. Konzervüzem, Vasmegyer - Atev Rt., Debrecen-Bánk - Mirsa Rt., Albertirsa - Makói Tejüzem, Makó - Zalka Tej Rt., Nagybánhegyes. 2. 31998 L 0083: Smernica Rady č. 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32). Bez ohľadu na ustanovenia článku 9 ods. 1 smernice 98/83/ES je Maďarsko do 25. decembra 2009 oprávnené stanoviť výnimky z hodnôt ukazovateľov pre arzén bez oznámenia svojho rozhodnutia Komisii. Ak si bude Maďarsko želať predĺženie takejto výnimky po tomto dni, uplatní sa postup stanovený v článku 9 ods. 2. Táto výnimka sa nevzťahuje na pitnú vodu určenú na spracovanie potravín. Tento postup sa uplatní aj v prípade, ak si bude Maďarsko po 25. decembri 2006 želať výnimky pre bór, fluoridy a dusitany podľa článku 9 ods. 1. --------------------------------------------------
Úradný vestník L 236 , 23/09/2003 S. 0910 - 0911



7. SOCIÁLNA POLITIKA A ZAMESTNANOSŤ 1. 31986 L 0188: Smernica Rady 86/188/EHS z 12. mája 1986 o ochrane pracovníkov pred rizikami súvisiacimi s vystavením hluku pri práci (Ú. v. ES L 137, 24.5.1986, s. 28) naposledy zmenená a doplnená predpisom: - 31998 L 0024: Smernica Rady 98/24/ES zo 7. apríla 1998 (Ú. v. ES L 131, 5.5.1998, s. 11). Smernica 86/188/EHS sa na Slovinsko nevzťahuje do 31. decembra 2005. Odo dňa pristúpenia do konca uvedenej lehoty bude Slovinsko naďalej pravidelne poskytovať Komisii aktualizované informácie o harmonograme a opatreniach prijatých na zabezpečenie súladu s touto smernicou. 2. 31991 L 0322: Smernica Komisie 91/322/EHS z 29. mája 1991 o stanovovaní smerných najvyšších prípustných hodnôt na vykonanie smernice Rady 80/1107/EHS o ochrane pracovníkov pred rizikami súvisiacimi s vystavením chemickým, fyzikálnym a biologickým faktorom pri práci (Ú. v. ES L 177, 5.7.1991, s. 22). Smernica Komisie 91/322/EHS sa v Slovinsku neuplatňuje do 31. decembra 2005. Odo dňa pristúpenia do konca uvedenej lehoty bude Slovinsko naďalej pravidelne poskytovať Komisii aktualizované informácie o harmonograme a opatreniach prijatých na zabezpečenie súladu s touto smernicou. 3. 31998 L 0024: Smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 (1) Smernice 89/391/EHS) (Ú. v. ES L 131, 5.5.1998, s. 11). Smernica Rady 98/24/ES sa v Slovinsku neuplatňuje do 31. decembra 2005. Odo dňa pristúpenia do konca uvedenej lehoty bude Slovinsko naďalej pravidelne poskytovať Komisii aktualizované informácie o harmonograme a opatreniach prijatých na zabezpečenie súladu s touto smernicou. 4. 32000 L 0039: Smernica Komisie 2000/39/ES z 8. júna 2000, ktorou sa ustanovuje prvý zoznam smerných najvyšších prípustných hodnôt pri práci na vykonanie smernice Rady 98/24/ES o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (Ú. v. ES L 142, 16.6.2000, s. 47). Smernica Komisie 2000/39/ES sa v Slovinsku neuplatňuje do 31. decembra 2005. Odo dňa pristúpenia do konca uvedenej lehoty bude Slovinsko naďalej pravidelne poskytovať Komisii aktualizované informácie o harmonograme a opatreniach prijatých na zabezpečenie súladu s touto smernicou. 5. 32000 L 0054: Smernica Európskeho parlamentu a Rady 2000/54/ES z 18. septembra 2000 o ochrane pracovníkov pred rizikami súvisiacimi s vystavením biologickým faktorom pri práci (siedma samostatná smernica v zmysle článku 16 (1) smernice 89/391/EHS) (Ú. v. ES L 262, 17.10.2000, s. 21). Smernica Európskeho parlamentu a Rady 2000/54/ES sa v Slovinsku neuplatňuje do 31. decembra 2005. Odo dňa pristúpenia do konca uvedenej lehoty bude Slovinsko naďalej pravidelne poskytovať Komisii aktualizované informácie o harmonograme a opatreniach prijatých na zabezpečenie súladu s touto smernicou. --------------------------------------------------
Úradný vestník L 236 , 23/09/2003 S. 0040 - 0040



Článok 25 1. Bez ohľadu na ustanovenia druhého odseku článku 189 zmluvy o ES a druhého odseku článku 107 zmluvy o Euratom a so zreteľom na článok 190 odsek 2 zmluvy o ES a na článok 108 odsek 2 zmluvy o Euratom bude pre volebné obdobie odo dňa pristúpenia do začiatku volebného obdobia Európskeho parlamentu 2004 - 2009 počet členov Európskeho parlamentu zastupujúcich nové členské štáty nasledujúci: Česká republika | 24 | Estónsko | 6 | Cyprus | 6 | Lotyšsko | 9 | Litva | 13 | Maďarsko | 24 | Malta | 5 | Poľsko | 54 | Slovinsko | 7 | Slovensko | 14 | 2. Bez ohľadu na ustanovenia článku 190 odseku 1 zmluvy o ES a článku 108 odseku 2 zmluvy o Euratom budú pre súčasné volebné obdobie odo dňa pristúpenia do začiatku volebného obdobia Európskeho parlamentu 2004 - 2009 členovia Európskeho parlamentu zastupujúci ľud nových členských štátov určení parlamentmi týchto štátov z radov ich členov v súlade s postupom ustanoveným jednotlivými štátmi. --------------------------------------------------
Zmluva o ústave pre európu - ZÁVEREČNÝ AKT - A.Vyhlásenia vzťahujúce sa na ustanovenia ústavy - 29.Vyhlásenie k článku IV-448 ods. 2



Úradný vestník 310 , 16/12/2004 S. 0463 - 0463



29. Vyhlásenie k článku IV-448 ods. 2 Konferencia sa domnieva, že možnosť prekladať Zmluvu o Ústave pre Európu do jazykov uvedených v článku IV-448 ods. 2 prispieva k naplneniu cieľa, ktorým je rešpektovanie bohatej kultúrnej a jazykovej rozmanitosti Únie. V tejto súvislosti konferencia potvrdzuje oddanosť Únie kultúrnej rozmanitosti Európy a osobitnú pozornosť, ktorú bude aj naďalej venovať týmto a iným jazykom. Konferencia odporúča členským štátom, ktoré si želajú využiť možnosť uvedenú v článku IV-448 ods. 2, oznámiť Rade do šiestich mesiacov odo dňa podpísania zmluvy jazyk alebo jazyky, do ktorých bude táto zmluva preložená. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA V — VONKAJŠIA ČINNOSŤ ÚNIE - KAPITOLA II — SPOLOČNÁ ZAHRANIČNÁ A BEZPEČNOSTNÁ POLITIKA - Oddiel 1 — Spoločné ustanovenia - Článok III-294



Úradný vestník 310 , 16/12/2004 S. 0133 - 0134



Článok III-294 1. V rámci zásad a cieľov svojej vonkajšej činnosti Únia vymedzuje a uskutočňuje spoločnú zahraničnú a bezpečnostnú politiku, ktorá sa vzťahuje na všetky oblasti zahraničnej a bezpečnostnej politiky. 2. Členské štáty aktívne a bezvýhradne podporujú spoločnú zahraničnú a bezpečnostnú politiku v duchu lojálnosti a vzájomnej solidarity. Členské štáty spolupracujú na posilnení a rozvoji svojej vzájomnej politickej solidarity. Zdržia sa akéhokoľvek konania, ktoré je v rozpore so záujmami Únie, alebo ktoré by mohlo znížiť účinnosť jej pôsobenia ako súdržnej sily v medzinárodných vzťahoch. Rada a minister zahraničných vecí Únie zabezpečujú dodržiavanie týchto zásad. 3. Únia uskutočňuje spoločnú zahraničnú a bezpečnostnú politiku: a) vydávaním všeobecných usmernení, b) prijímaním európskych rozhodnutí, ktoré vymedzujú: (i) aké akcie má Únia vykonať, (ii) aké pozície má Únia zaujať, (iii) opatrenia na vykonávanie európskych rozhodnutí uvedených v bodoch (i) a (ii), c) posilňovaním systematickej spolupráce medzi členskými štátmi pri uskutočňovaní ich politiky. --------------------------------------------------
Zmluva o ústave pre európu - ČASŤ III — POLITIKY A FUNGOVANIE ÚNIE - HLAVA IV — PRIDRUŽENIE ZÁMORSKÝCH KRAJÍN A ÚZEMÍ - Článok III-288



Úradný vestník 310 , 16/12/2004 S. 0130 - 0131



Článok III-288 1. Clá na dovoz tovaru s pôvodom v krajinách a územiach do členských štátov sú zakázané v súlade so zákazom ciel medzi členskými štátmi ustanoveným ústavou. 2. Clá na dovoz do krajín alebo území z členských štátov alebo z iných krajín alebo území sú zakázané v súlade s článkom III-151 ods. 4. 3. Krajiny a územia však môžu vyberať clá, ktoré sú potrebné na ich rozvoj a industrializáciu alebo ako príjem pre ich rozpočet. Clá uvedené v prvom pododseku nesmú presiahnuť výšku ciel, ktoré sú uložené na dovozy výrobkov z členských štátov, s ktorými má jednotlivá krajina alebo územie osobitné vzťahy. 4. Odsek 2 sa nevzťahuje na krajiny a územia, ktoré z dôvodov osobitných medzinárodných záväzkov, ktorými sú viazané, už uplatňujú nediskriminačný colný sadzobník. 5. Stanovenie ciel alebo zmeny v clách uložených na tovar dovážaný do krajín a území nesmie právne ani v skutočnosti viesť k priamej alebo nepriamej diskriminácii medzi dovozom z jednotlivých členských štátov. --------------------------------------------------